Ma nuɣal ɣer tsekla timawit tamaziɣit (taqbaylit s lxuṣuṣ), ad t-naf tebna ɣef timawit alami d tagaran lqern wis 19.Ttawin-t d awal seg yimi ɣer umeẓẓuɣ, si tsuta ɣer tayeḍ, ur tekcim ara deg unagraw (systme) n tira. Maca s yimi teṣṣaweḍ ad tseḥbiber ɣef wayen yellan d ansay am wakken ad d -naf deg waṭas n tegnatin agdud yeqqaren s umeẓẓuɣ i yettarun s yimi. Aya d ayen i tt-yeǧǧan ad tidir deg timawit uger n mraw d ukkuẓ(14) n leqrun, aya uqbel ad tettwajred deg yiraten d yitaftaren d yidlisen. Imi s ubrid n timawit i daɣ-d-yiweḍ ayen akk yellan d aqbur, i d-yefɣen seg yimi n wat zik ɣer tizi n wass-a am wakken i d-yenna M.MAMMERI :  amur ameqqran n temnaḍin n leqbayel, ttidirent di timawit seg talliyin tiqdimin.  2